วันนี้ฝนตกกลางฤดูหนาว ทั้งหนาวและแชะ ออกไปไหนไม่ได้และไม่น่าจะออกไปไหน อยากทานก๋วยเตี๋ยวแก้หนาว นึกถึงร้านนี้ตั้งใจว่าซื้อกลับมาทานบ้าน เพราะไม่ได้ทานมามากกว่า 5 ปีแล้ว มาร้านนี้ทำให้นึกถึงสมัยเด็กๆ มาทานร้านนี้เป็นประจำ เป็นร้านเก่าแก่ เปิดมาไม่ต่ำกว่า 40 ปี อยู่ใกล้สถานีรถไฟฟ้าปากช่อง ซึ่งในอดึตย่านนี้เคยเป็นเขตรุ่งเรืองของอำเภอปากช่อง สังเกตได้จากลักษณะร้านซึ่งเป็นบ้านไม้เก่าแก่สองชั้น ปลูกดั้งเดิมตั้งแต่สมัยอากงยังหนุ่ม อาม่ายังสวยปิ้ง ปัจจุบันสืบทอดความอร่อยมายังรุ่นลูก ร้านนี้ขายก๋วยเตี๋ยวหมูแบบดั้งเดิมครับ เมนูที่สั่งเป็น 1. บะหมี่แห้งหมูสับสำหรับเด็ก (35.-) 2. บะหมี่แห้ง (35.-) 3 บะหมี่น้ำต้มยำ (35.-)

ความอร่อยผมให้ 4 ดาวสำหรับร้านนี้  เส้นบะหมี่เหนียวนุ่ม น้ำซุปเข้มข้น รสชาติก๋วยเตี๋ยวที่ทางร้านปรุงออกมาเค็มนิดหน่อยแต่ไม่มาก คือห้ามเติมน้ำปลาเพิ่มเด็ดขาดสำหรับมื้อนี้  ทั้งสามจานรสชาติเด็ดหมด ราคานั้นก็ไม่แพง จานธรรมดา 35 บาท พิเศษก็ 40 บาท ของผมที่สั่งเป็นแบบธรรมดา และปริมาณที่ได้มาถือว่าราคาถูกแล้วครับ

รสชาติ  4/5
บรรยากาศ/ตกแต่ง 2/5 
ความสะอาด 3/5
การบริการ 3/5
คุณภาพ/ปริมาณ/ความคุ้มค่า 5/5